Akademický titul

Akademický titul je čestná hodnosť udeľovaná vysokou školou alebo univerzitou absolventom vysokoškolského štúdia. V širšom zmysle je to čestná hodnosť udeľovaná vysokoškolsky vzdelanému človeku po splnení istých, najmä vedomostných požiadaviek.Správne písanie akademických titulov. In: SNK, 2008.

 Akademické tituly z pohľadu Slovenskej republiky 
Akademické tituly sa na Slovensku udeľujú na základe zákona č. 131/2002 o vysokých školáchZákon č. 131/2002 o vysokých školách. a zákona č. 133/2002 o Slovenskej akadémii viedZákon č. 133/2002 o SAV, § 4, ods. 2, písm. b). a podľa osobitného predpisu – zákona č. 53/1964 Zb. o udeľovaní vedeckých hodností a o Štátnej komisii pre vedecké hodnosti v znení zákona č. 324/1996.Zákon NZ ČSSR č. 53/1964 v znení Zákona NR SR č. 324/1996, § 2, ods. 1, písm. a), b), ods. 2.

 Akademické tituly v užšom zmysle 
Ak nie je uvedené inak, titul sa píše pred menom.

 1. úroveň: 
 bakalárske štúdium: 
 bakalár (Bc.).
 2. úroveň:
 magisterské štúdium:
 v zásade: magister (Mgr.)
 v umeleckých magisterských študijných programoch: magister umenia (Mgr. art.) 
 v umeleckých magisterských študijných programov v oblasti architektúry a urbanizmu: magister architektúry (Mgr. arch.) 
 po vykonaní rigoróznej skúšky aj:
 v prírodovedných študijných programoch doktor prírodných vied (RNDr.)
 vo farmaceutických študijných programoch doktor farmácie (PharmDr.)
 v spoločenskovedných a umenovedných študijných programoch doktor filozofie (PhDr.)
 v právnických študijných programoch doktor práv (JUDr.)
 v učiteľských a telovýchovných študijných programoch doktor pedagogiky (PaedDr.)
doktor kanonického práva (ICDr.)
 v teologických študijných programoch (okrem katolíckych) doktor teológie (ThDr.).
 inžinierske štúdium: 
 v zásade: inžinier (Ing.)
 v architektúre: inžinier architekt (Ing. arch.)
 doktorské štúdium:
 vo všeobecnom humánnom lekárstve: doktor všeobecného lekárstva (donedávna doktor medicíny) (skratka "MUDr.")
 v zubnom humánnom lekárstve: doktor zubnej medicíny (skratka "MDDr.")
 vo veterinárnom lekárstve: doktor veterinárneho lekárstva (donedávna doktor veterinárnej medicíny) (skratka "MVDr.")
 zaniknuté: 
 akademický maliar (skratka „akad. maliar“DVONČ, L.: Akademické tituly a ich skratky. In: Kultúra slova, s. 46.) – udeľoval sa od roku 1966Zákon č. 19/1966 o vysokých školách, § 14, ods. 1, písm. d); Zákon č. 39/1980 Zb. o vysokých školách, § 45, ods. 2. do roku 1990Zákon č. 172/1990 o vysokých školách, ktorým sa zrušil zákon č. 39/1980 Zb. o vysokých školách.
 akademický sochár (skratka „akad. sochár“) – udeľovanie takže
 akademický architekt (skratka „akad. arch.“) – udeľovanie takže
 doktor obchodných vied (RCDr.) (1934 – ??1966)
 doktor sociálno-politických vied (RSDr.)
 ?kandidát všeobecnej medicíny (po uzavretom treťom ročníku) (MUC.)
 ?kandidát veterinárnej medicíny (MVc.).
 magister farmácie (PhMr.)
 magister teológie (ThMgr.)

 3. úroveň (tituly sa píšu za menom [okrem Dr. a ThLic.]): 
 profesijne/zahraničné akademické štúdium:
 titul BBA, MBA, MSc., DBA, DSc., RSc. – v prípade, ak ich vydáva tuzemská organizácia v Slovenskej republike alebo sú vydané na základe slovenskej právnej úpravy, nie sú uznávané ako akademické tituly, resp. ich nenahrádzajú (akademické tituly ako Bc., Ing. či Mgr.). V tomto prípade sa považujú za tzv. profesijné "tituly", ktoré však môžu byť v iných štátoch uznávané ako akademické. Dĺžka štúdia v Slovenskej republike je obvykle v trvaní 1 roka; v prípade štátov, v ktorých sa vydávajú ako akademické, ich dĺžka zväčša korešponduje s dĺžkou štúdia jednotlivých slovenských akademických štúdií.
 licenciát teológie (ThLic.)
 doktorandské štúdium (1990 – 1996 nazývané postgraduálne štúdium):
 v zásade: doktor, 1996 – 2002 oficiálne "philosophiae doctor" (PhD.)
 v umeleckých programoch: doktor umenia, 1996 – 2002 oficiálne "artis doctor" (ArtD.)
 v katolíckej teológii: licenciát teológie (ThLic.) + doktor teológie (ThDr.) + doktor (PhD.)
 v zahraničí: doktor pedagogiky (Ed.D.), oficiálne "educationis doctor"
 zaniknuté: 
 doktor (Dr.; 1990 – 1996), pozri pod doktor (PhD.).

 Akademické tituly v širšom zmysle 
Okrem vyššie uvedených titulov sem patria:

 čestné tituly:
doctor honoris causa (skratka Dr. h. c.) – udeľuje ho vedecká rada verejnej vysokej školy významným domácim aj zahraničným osobnostiam§ 12 Pôsobnosť vedeckej rady verejnej vysokej školy, ods. 1, písm. m). In: Zákon 131/2002. (píše sa pred menom)
 profesor emeritus (emeritný profesor) – môže ho priznať rektor na návrh vedeckej rady vysokej školy za významné prínosy v oblasti vedy alebo umenia a vzdelávania profesorovi staršiemu ako 65 rokov, ktorý skončil pracovný pomer s vysokou školou ako jej riadny profesor, ktorý naďalej aktívne vedecky a pedagogicky pôsobí.§ 78 Profesor emeritus. In: Zákon 131/2002.

 vedecké hodnosti (píšu sa za menom):
 doktor vied (v skratke „DrSc.“), v plnom znení „doctor scientiarum“ – hodnosť udeľuje vedecká rada verejnej vysokej školy§ 12 Pôsobnosť vedeckej rady verejnej vysokej školy, ods. 1, písm. l). In: Zákon 131/2002.
 zaniknutá (nahradená): kandidát vied (v skratke „CSc.“), v plnom znení „candidatus scientiarum“ – hodnosť zrušená od 20. 11. 1996; absolventi vedeckej prípravy, ktorým bola táto vedecká hodnosť udelená, sú však oprávnení používať akademický titul doktor (v skratke „PhD.“).§ 110 Tituly a stupne vysokoškolského vzdelania, ods. 3 – In: Zákon 131/2002.§ 54, ods. 15. In: Zákon 131/2002.

 vedecko-pedagogické hodnosti a vedecko-umelecké hodnosti (píšu sa pred akademickými titulmi):
 docent (v skratke „doc.“)
 profesor (v skratke „prof.“).§ 76 Vedecko-pedadagogické tituly „docent a profesor“, ods. 1. In: Zákon 131/2002.

V najširšom zmysle aj tituly udeľované SAV (predtým aj ČSAV): akademik SAV, člen korešpondent SAV, riadny člen akademik SAV.

 Funkcie vysokoškolských učiteľov 
 hosťujúci docent – označenie funkcie významného odborníka, s ktorým dekan fakulty uzavrie so súhlasom vedeckej rady fakulty pracovný pomer na miesto vysokoškolského učiteľa§ 75 Vysokoškolskí učitelia, ods. 1. In: Zákon 131/2002.
 hosťujúci profesor – označenie funkcie významného odborníka, s ktorým rektor alebo dekan (ak ide o miesto na fakulte) uzavrie so súhlasom vedeckej rady vysokej školy pracovný pomer na miesto vysokoškolského učiteľa§ 79 Hosťujúci profesor. In: Zákon 131/2002.
 mimoriadny profesor – označenie funkcie „profesora“ na príslušnej vysokej škole, ktorú vykonáva vysokoškolský učiteľ, ktorý má vedecko-pedagogický titul „docent“.§ 75 Vysokoškolskí učitelia, ods. 7. In: Zákon 131/2002.

 Referencie 

 Zdroje 
 Správne písanie akademických titulov [online]. In: Slovenská národná knižnica, 2008 [cit. 7. 3. 2010]. Dostupné na internete: .
 Zákon č. 53/1964 Zb. z 26. februára 1964 o udeľovaní vedeckých hodností a o Štátnej komisii pre vedecké hodnosti v znení Zákona Národnej rady Slovenskej republiky č. 324/1996 Z. z. z 20. 11. 1996 [online]. In.: Ministerstvo školstva SR [cit. 7. 3. 2010]. Dostupné na internete: .
 Zákon č. 131/2002 z 21. februára 2002 o vysokých školách a o zmene a doplnení niektorých zákonov [online]. In.: Ministerstvo školstva SR [cit. 7. 3. 2010]. Dostupné na internete: .
 Zákon č. 133/2002 z 19. februára 2002 o Slovenskej akadémii vied, § 4, ods. 2, písm. b) [online]. In.: Ministerstvo školstva SR [cit. 7. 3. 2010]. Dostupné na internete: .

Kategória:Vysokoškolské tituly